LIETUVOS BANKO VALDYBOS

N U T A R I M A S

DĖL Lietuvos banko valdybos 2004 m. gegužės 6 d. nutarimo Nr. 58 „Dėl Bendrųjų kredito ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisyklių patvirtinimo“ pakeitimo

2012 m. sausio 12 d. Nr. 03-4

Vilnius

Lietuvos banko valdyba n u t a r i a:

Pakeisti Lietuvos banko valdybos 2004 m. gegužės 6 d. nutarimą Nr. 58 „Dėl Bendrųjų kredito ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisyklių patvirtinimo“ (Žin., 2004, Nr. 80-2878; 2010, Nr. 2-118):

1. Išdėstyti antraštę taip:

„DĖL BENDRŲJŲ KREDITO, ELEKTRONINIŲ PINIGŲ IR MOKĖJIMO ĮSTAIGŲ PRAŠYMŲ IŠDUOTI LEIDIMUS PATEIKIMO, NAGRINĖJIMO IR LEIDIMŲ IŠDAVIMO TAISYKLIŲ PATVIRTINIMO“.

2. Išdėstyti 1 punktą taip:

„1. Patvirtinti Bendrąsias kredito, elektroninių pinigų ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisykles (pridedama).“

3. Nurodytu nutarimu patvirtintose Bendrosiose kredito ir mokėjimo įstaigų prašymų išduoti leidimus pateikimo, nagrinėjimo ir leidimų išdavimo taisyklėse:

3.1. išdėstyti pavadinimą taip:

„BENDROSIOS KREDITO, ELEKTRONINIŲ PINIGŲ IR MOKĖJIMO ĮSTAIGŲ PRAŠYMŲ IŠDUOTI LEIDIMUS PATEIKIMO, NAGRINĖJIMO IR LEIDIMŲ IŠDAVIMO TAISYKLĖS“;

3.2. išdėstyti 1 punktą taip:

„1. Šis teisės aktas nustato bendruosius prašymų išduoti Lietuvos Respublikos bankų įstatyme, Lietuvos Respublikos centrinės kredito unijos įstatyme, Lietuvos Respublikos kredito unijų įstatyme, Lietuvos Respublikos elektroninių pinigų ir elektroninių pinigų įstaigų įstatyme ir Lietuvos Respublikos mokėjimo įstaigų įstatyme (toliau – kredito, elektroninių pinigų ir mokėjimo įstaigų veiklą reglamentuojantys įstatymai) numatytas licencijas, leidimus, sutikimus arba atlikti kitus veiksmus (toliau – leidimus) ir kitų kartu su prašymu Lietuvos bankui pateikiamų dokumentų reikalavimus bei bendrąją prašymų pateikimo, nagrinėjimo ir leidimų išdavimo tvarką.“;

3.3. 2, 4, 12, 16 ir 18 punktuose po žodžio „kredito“ dėti kablelį ir įrašyti žodžius „elektroninių pinigų“;

3.4. išdėstyti 21 punktą taip:

„21. Lietuvos banko valdybai priėmus sprendimą dėl prašymo išduoti leidimą, prašymas ir kiti pateikti dokumentai negrąžinami ir saugomi kredito, elektroninių pinigų įstaigos, užsienio valstybės elektroninių pinigų įstaigos filialo, įsteigto Lietuvos Respublikoje, ir mokėjimo įstaigos, su kuria susijęs prašymas išduoti leidimą, dokumentų bylose.“

Valdybos pirmininkas	Vitas Vasiliauskas